《池州和同官咏梅花 其九》
宋代·张道洽

有月色逾淡，无风香自生。霜崖和树瘦，冰壑养花清。

政尔疏还冷，忽然斜又横。千林成独韵，难弟又难兄。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。